Lewies Mymer | This WordPress.com site is the bee's knees | Page 76
Die mannin die maan
October 15, 2008 Lewies Mymer	10 Comments
Dit was volmaan laasnag. Die hond het geblaf.
Die vrou het weer gekom, maar wou nie in die huis inkom nie. Sy het buite voor die toe venster gestaan.
Die hond het saggies gegrom.
Sy het die skewe kant gordyn versigtig reggetrek. en toe weggegaan, stil soos sy verskyn het.
Die hond het verskrik getjank
(En toe gil die buurvrou :Voetsek jou fokken brak!)
Die eerste dag (en tweede probeerslag)
October 11, 2008 Lewies Mymer	9 Comments
Ek het so pas ‘n redelike lang blog getik, en heeltemal deur die blare klik ek Back en daar verdwyn my poging die kuberruim in. Nou ja, so leer dom mense, deur skade en skande. Daai verdwene blog was om dankie te sê aan almal wat my hier verwelkom het, so ek doen dit weer: Dankie! Lyk my ek het so ‘n ligte protokol mistykie gepleeg deur dankie te gaan sê op die ander blogger, wat my verwelkom het, se werf. As mens nou na my kommentare kyk lyk dit of ek stuck up is en nie reageer nie–nie so nie. Dit was ‘n mistykie aan my kant, darem nou nie so erg dat ek die ketel moet flush nie.
Voor vanmiddag se Curriebeker games moet ek eers my lojaliteit openbaar–Cheetah fan van voor die uitbreek van die runderpes, voor die Sandrivier Konvensie, voor die eerste Ka..,’skies, inboorlingoorlog, ja, amper van voor die Skepping af (dis nou as jy ‘n Kreasionis is). Saam het ek met die Vrystaat geval en opgestaan en geval en geval en geval en weer opgestaan. Daai keer toe Wouter Hugo die Curriebeker die eerste keer omhoog gehou het, was vir my meer betekenisvol as my ontvangenis en geboorte. Ek onthou in elk geval niks van laasgenoemde. Die kanse dat die Cheetahs die Blou Bulle vanmiddag klop, is nie baie goed nie–maar die Cheetah span is soos ‘n gebruikte kondoom–jy fok nie rond met hom nie. As die Cheetahs vanmiddag wen beskyt ek myself so bietjies-bietjies, as hulle verloor snuif ek Spray’n Cook of Doom of gorrel met Brasso.
In die verte hoor ek my genoot in eg roep –wil seker weer ‘n mens maak van my: “Dink jy nie ‘n mens moet hierdie kamer pienk verf nie, dink jy nie ‘n mens moet hier tien sus en so struike plant nie?” Dit nadat ‘n mens eers ‘n moers groot boom moet tem en dan nog tien reuse gate moet grou want ” daai gawe jong outjie by die kwekery het gesê die gate moet lekker GROOT wees” Eerste keer dat ek sien mens plant iets lewendig in ‘n graf. So laat ek maar gaan kyk wat nou weer.
October 10, 2008 Lewies Mymer	12 Comments
Hierdie is my eerste poging om te blog, al staan ek nou al ‘n ruk hier by die kombuisdeur en loer, amper soos die Little Match Girl. maar toe besluit ek om maar ‘n stoel nader te sleep en ook ‘n kleim hier te kom afsteek. Ek het gemerk dat baie bloggers wegspring met ‘n verklaring van voorneme, hoekom blog. Ek wil in my blogs die alledaagse dinge wat oor my pad kom of waaroor ek dink en mymer of de moer in raak hier plaas, as iemand kommentaar lewer, gaaf, as niemand iets kwytraak nie, wel ek is seker die ego sal ietwat afgepie wees. Maar laat dit dan so wees. Sal ook lekker wees om kommentaar op ander se inskrywings te plaas.
Ek het my ikon/avatar voorlopig so gekies dat, indien ek aanjaag, verligting byderhand is.
Nou ja, let’s go for it. Ek sal so oor die naweek iets plaas wat meer om die lyf het, op die oomblik swymel ek in die teenwoordigheid van groot bloggers.